L’ESCOLA CONCERTADA DEMANA AL CONSELLER BARGALLÓ RESPECTE I HONESTEDAT SOBRE LES QUOTES – Escola Vedruna Tona
8 abril, 2020 Posted by Oliver MasEscola
Les entitats representatives de l’escola concertada de Catalunya han fet arribar una carta al conseller d’Educació, Josep Bargalló, per demanar que no s’emetin missatges equívocs ni tergiversadors sobre les quotes que paguen els pares i mares. “Quan determinades famílies han formulat queixes o dubtes sobre la presentació a cobrament de determinats imports, des del departament se’ls ha contestat que es fan càrrec de la nòmina de tots els professors que imparteixen ensenyaments concertats i de les despeses de funcionament del centre. Aquestes afirmacions deixen entreveure que el departament cobreix íntegrament les despeses de funcionament dels centres, però això no és veritat”, lamenten a la missiva.